b'\n_START_ARTICLE_\nNo\xc4\x8d v Evropi\n_START_SECTION_\nVsebina\n_START_PARAGRAPH_\nRoman pripoveduje zgodbe ljudi v petih poglavjih. Vsako poglavje je osredoto\xc4\x8deno na osrednji dogodek, ki se navezuje na eno ali ve\xc4\x8d oseb hkrati. Zgodba se skoraj v celoti odvija na vlaku iz Pariza v Amsterdam v eni no\xc4\x8di, konec avgusta leta 1998._NEWLINE_V za\xc4\x8detku spoznamo Christiana in njegovo dekle, ki lovita vlak. V kupeju spoznata Giordiana, ki je celotno potovanje razmi\xc5\xa1ljal o dekletu, ki ga je spoznal na potepu po Balkanu. Prepir povzro\xc4\x8di solze, zato dekle v jezi ste\xc4\x8de brez majice na hodnik. V drugem poglavju spoznamo slovensko dekle Nino, ki razmi\xc5\xa1lja o dekletu, ki se ji je pridru\xc5\xbeilo v kupe, in o fantu, ki ji je v\xc5\xa1e\xc4\x8d. Spra\xc5\xa1uje se, \xc4\x8de o njej razmi\xc5\xa1lja tudi on. Ko se dekleti spoznata, ji Nata\xc5\xa1a pove, da je nose\xc4\x8da in da gre v Haag s prav posebnim namenom. Nina pa ji pove svojo slabo izku\xc5\xa1njo o tem, kako je ostala brez denarnice na poti v Krakov. Dekleti se spoprijateljita v \xc4\x8dasu Nata\xc5\xa1ine najve\xc4\x8dje stiske. Ko bole\xc4\x8dine minejo, Nina kon\xc4\x8dno zaspi, a Nata\xc5\xa1e proti jutru ni ve\xc4\x8d. Medtem se v tretjem poglavju v sosednjem kupeju nevedo\xc4\x8d o dogajanju zraven glasno pregovarja skupina mladeni\xc4\x8dev o krajih, ki so jih \xc5\xbee obiskali, o dekletih, s katerimi so se dru\xc5\xbeili, o hrani in zabavah. V \xc4\x8detrtem poglavju spoznamo dekle, ki se na vlaku umakne skupini njej nevarnih mladeni\xc4\x8dev in spozna na videz mirnega fanta, ki si \xc5\xbeeli le samote v kupeju. A kot spoznamo ob prebiranju romana, fant ni tako nedol\xc5\xbeen, kot je videti. Michaelu je dekle postalo v\xc5\xa1e\xc4\x8d, zato se je za\xc4\x8del veseliti dru\xc5\xbebe. V tem delu tudi prepoznamo prvo povezavo, ki je prikazana na humoristi\xc4\x8den, a dramati\xc4\x8den na\xc4\x8din. Z zadnjim poglavjem se zgodba zaklju\xc4\x8di s presenetljivim zaklju\xc4\x8dkom, zaljubljenca se no\xc4\x8deta lo\xc4\x8diti, skupine pa se z izstopom razidejo. Z epilogom se zgodba pove\xc5\xbee v nekak\xc5\xa1en krog, ki pove\xc5\xbee posamezne zgodbe v celoto._NEWLINE_Vse osebe povezuje plastenka vode, cigareti in interrailska karta za vlak.\n_START_SECTION_\nZbirka\n_START_PARAGRAPH_\nKnjiga je iz\xc5\xa1la kot del zbirke Beletrina pri \xc5\xa0tudentski zalo\xc5\xbebi.\n_START_SECTION_\nIzdaje in prevodi\n_START_PARAGRAPH_\nDruga izdaja je iz\xc5\xa1la leta 2011.\n_START_SECTION_\nOcene in nagrade\n_START_PARAGRAPH_\nDelo se je uvrstilo med prvih pet za Kresnikovo nagrado._NEWLINE_Poleg skoraj\xc5\xa1ne dobitnice zgoraj omenjene nagrade ljudje z zanimanjem prebirajo tako njene kratke zgodbe, zgodbe v periodiki kot tudi zgodbe v enem kosu, kot je npr. roman No\xc4\x8d v Evropi. Z velikim veseljem roman prebirajo predvsem ljudje, ki radi potujejo z vlakom. Poleg tega pa tudi avtorica s svojim pisanjem pritegne bralca v pisan svet literarnih oseb, s katerimi se lahko primerjamo.'